Лаос (/ˈlaʊ/, але /ˈleɪ.ɒs/, официал лӱм - Лаос Калык-Демократикле Республик, англичанла Lao People's Democratic Republic) — эл Азийыште. Тиде элын теҥызышке але таптеҥызышке лектышыже уке. Пошкудо эл-влак: йӱдвел-касвелыште Мьянма да Китай, касвелыште Вьетнам, кечывалвелыште Камбоджо да эрвелыште Таиланд.

Марле́н Ди́трих (нем. Marlene Dietrich [maɐˈleːnə ˈdiːtʁɪç], тичмаш лÿм - Мария Магдалена Дитрих (нем. Marie Magdalene Dietrich); 27 теле 1901 — 6 ага 1992) — немыч да американ актриса да мурызо. Киношто пÿрымашыже Джозеф фон Штернбергын полшымыжлан кöра лийын. Лач тудо Дитрихлан тиде сылне киносо образым ыштен.

Марий театр 1919 ийыште драмкружок негызеш шочын, вер гыч верыш кусныл коштын, утларакшым ола воктенсе яллаште спектакльым ончыктен. Неле шужымо ийла жапыште тиде театр чот шолдырген, вара йöршеш шаланен, петырнен. М. Шкетан театрым почаш кÿлмö нерген «Йошкар кече» газетыште шуко статьям савыктен. Тудын тыршымыжлан кöра театр угыч 1923 ийыште писательын «Сардай» пьесыж дене почылтын. Тиде ийыштак писатель, газет деч кÿрылтде, Марий куснылшо театрыш пашам ышташ толын. 1924 ий 10 январьыште тиде театрын вуйлатышыже лиеш. Я. Майоров-Шкетан (шке лÿмжым тунам документлаште тыге возен) приказым луктын: «15 январь гыч мый антрепренерын обязанностьыш шке шогалам».

1941 ий — Александр Иванович Алтышев, редакций пашаеҥ, Марий Эл Республикын сулло журналистше. 20 ий наре тудо «Марийская правда» газет редакцийыште пашам ыштен. Республикынан ятыр ушем нерген книгам луктын. Суапле пашажлан кугыжаныш чап танык дене палемдалтын.

Эше историк-филологий факультетыштак чоҥалтше да пагалымашым сулышо ""Логос"" клуб у факультет пелен пашам ышта. Негызым пыштыше да вуйлатыше - Сергей Александрович Журавлев. Клуб погынымашыш толшо-влак ончылгоч палемдыме теме шотышто кутырат, каҥашат. Клуб тыглай конференцийла деч ойыртемалтеш. Эн чӱчкыдын кастене эрта. Ойырымо аудиторийыште электротулым йӧрыктат, сорта-влакым ылыжтат, южгунам чайым йӱыт. Кутырымаш руш йылме дене эрта, актуальный, чотым тургыжландарыше теме-влакым авалта. Каҥашымашлашке студент-влак гына огыл, туныктышо, политик, шанчызе, кумдан палыме еҥ-влак толедат.

«Кресты» — казамат изолятор веле огыл , тыгак историй памятник. Сандене тудым каныме комплексыш савырашлан полатын у планым перепланировкым ыштыман. А закон почеш тидым ышташ чарыме.